**SEMNE ŞI SIMPTOME DE VIOLENŢĂ ASUPRA COPILULUI**

|  |
| --- |
| Există o serie de semne şi simptome care pot fi observate de către consilierul şcolar şi de către orice cadru didactic şi care ridică un semnal de alarmă, mai ales când nu pot fi explicate îndeajuns sau justificate de părinţi, persoana de îngrijire sau reprezentantul legal. Exemple de astfel de semne sunt: |
| Tulburări de comportament (apatie, iritabilitate, impulsivitate, agresivitate, minciună, fuga de acasă, furtul, consumul de alcool, de droguri etc.) |
| Tulburări de somn (insomnii, somnolenţă, somn agitat, coşmaruri etc.) - Elevii pot veni la şcoală foarte obosiţi sau adorm la ore. |
| Tulburări de alimentaţie (anorexie, bulimie), dereglări ale instinctului alimentar (lipsa apetitului, dureri de burtă, stări de vomă, pierderea sau diminuarea simţului gustativ) |
| Autostigmatizare, autoculpabilizare, automarginalizare |
| Agitaţie extremă sau, dimpotrivă, apatie extremă |
| Opoziţionism exagerat, spirit de frondă agresiv |
| Ticuri (clipit, rosul unghiilor etc.) |
| Enurezis, encoprezis |
| Neglijenţă în îndeplinirea sarcinilor şi incapacitate de a respecta un program impus |
| Dificultăţi în relaţionare şi comunicare |
| Scăderea randamentului şcolar, absenteism şi abandon şcolar |
| Stare depresivă, uneori cu tentative de suicid |
| Persistenţa unor senzaţii olfactive sau cutanate obsedante |
| Modificarea rapidă a dispoziţiei afective |
| Semne evocatoare specifice abuzului fizic: - semne fizice: vânătăi, leziuni, arsuri, hemoragii, fracturi etc. |
| Semne evocatoare specifice abuzului sexual: - comportament sexual inadecvat vârstei etc.; - prezenţa unei sarcini la o adolescentă (care nu declară tatăl); - teama incontrolabilă de bărbaţi (în cazul fetelor). |
| Semne evocatoare specifice neglijării grave: - starea pielii (murdărie, excoriaţii, dermite); - stări de denutriţie, de insuficienţă ponderală, carenţe alimentare; - hipotrofie staturo-ponderală nonorganică; - lipsa dezvoltării limbajului, abilităţilor specifice vârstei. |